**Ministru kabineta rīkojuma projekta „ Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"**

 **sākotnējās ietekmes novērtējuma ziņoju­­­­­­ms (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210) 218.1. punkts, kurā pausta nostāja, ka Latvija aktīvi iesaistīsies reģionālajos formātos, kas veicina stabilitāti un sadarbību, tajā skaitā Starptautiskajā koalīcijā ISIL sakāvei, un 219. punkts, kas paredz sniegt atbalstu valstīm, kas cietušas humānās krīzēs.Rīkojuma projekts izstrādāts saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. - 43. punktu, kā arī Ministru kabineta 2003. gada 29. aprīļa noteikumu Nr. 237 “Ārlietu ministrijas nolikums” 4.2. punktu.Kā atbildīgs starptautiskās sistēmas dalībnieks Latvija ir konsekventi paudusi atbalstu starptautiskajiem pretterorisma centieniem un kā ANO dalībvalsts uzņēmusies pēc labākās gribas pildīt ANO rezolūcijās ietvertās saistības. 2015. gada novembrī ANO Drošības padome pieņēma rezolūciju Nr. 2249 (2015), kurā ANO dalībvalstis tiek aicinātas spert visus nepieciešamos soļus, lai pastiprinātu un koordinētu centienus ISIL kontrolētajās teritorijās Sīrijā un Irākā, lai novērstu un apturētu ISIL teroristiskos aktus. Latvijas Nacionālajā drošības koncepcijā noteikts, ka Latvijas nacionālās drošības interesēs ir veicināt terorisma apkarošanu reģionos, kuros bāzējas starptautiskās teroristu organizācijas un notiek teroristu apmācība un terora aktu plānošana pret ES un NATO dalībvalstīm. Terorisma radītā apdraudējuma novēršanā būtiska loma ir starptautiskai sadarbībai, kas ir viens no galvenajiem pretterorisma preventīvo pasākumu elementiem. Lai cīnītos ar teroristisko grupējumu ISIL, kopš 2014. gada septembra Latvija piedalās ASV iniciētajā Starptautiskajā koalīcijā ISIL sakāvei, paužot politisku atbalstu Starptautiskās koalīcijas aktivitātēm. Pašlaik Koalīcijā ir apvienojušās 83 dalībvalstis. Latvija piedalās Koalīcijas vadītajās komunikācijas, ārvalstu kaujinieku un terorisma finansēšanas novēršanas darba grupās. Latvija ir sniegusi atbalstu arī stabilizācijas darba grupas ietvaros. Piemēram, 2017. gadā veikta iemaksa 100 000 *euro* apmērā tūlītējas stabilizācijas pasākumu veikšanai (atmīnēšana), ko koordinēja ASV Valsts departaments, uzdodot veikt darbus ASV uzņēmumam *Tetra Tech, Inc*. 2020. gadā sarežģītos drošības un COVID-19 izplatības apstākļos reģiona stabilizācijai tika īstenots palīdzības projekts 50 000 *euro* apmērā Rakas reģionā Sīrijas ziemeļos, sniedzot atbalstu vardarbības mazināšanā pret sievietēm un meitenēm, tostarp bēgļu nometnēs. Līdz 2020. gada martam Latvijas militārie instruktori Dānijas kontingenta sastāvā piedalījās Koalīcijas militārajā operācijā Irākā *Inherent Resolve*, nodrošinot Irākas aizsardzības spēku apmācību. Pašlaik tiek meklēti jauni iesaistes formāti, plānojot Latvijas NBS karavīru dalību štāba virsnieku kapacitātē militārajās bāzēs Irākā un Kuveitā.2021. gada maijā ASV kā viena no Koalīcijas vadošajām valstīm ir vērsusies pie Latvijas, uzsverot nepieciešamību turpināt kopīgo cīņu pret ISIL un aicinot Latviju kā Starptautiskās koalīcijas ISIL sakāvei dalībvalsti turpināt atbalstīt stabilizācijas projektus Irākā un Sīrijā. Saskaņā ar ASV aplēsēm Irākai vajadzīgais palīdzības apjoms sasniedz 330 milj. USD (prioritātes: sprādzienbīstamo kara atlieku neitralizēšana, kā arī iedzīvotāju atgriešanās un reintegrācijas programmu īstenošana, sociālās situācijas un ekonomikas atlabšanas veicināšana), bet Sīrijai 265 milj. USD (prioritātes: sabiedrības reintegrācijas un sociālās iekļaušanas veicināšana, tajā skaitā pārvietoto personu nometnēs, atbalsts pamatizglītības, veselības aprūpes, tiesiskuma, nodrošināšanai).ASV stabilizācijas projektiem Irākā pašlaik ir novirzījušas 22 milj. USD un Sīrijā 50 milj. USD. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Drošības situācija no ISIL atkarotajās teritorijās Sīrijā un Irākā arvien ir trausla un nestabila, civiliedzīvotāju sadzīves apstākļi ir sarežģīti un smagi, radot bažas par iespējamajiem jaunas radikalizācijas riskiem. Tādēļ starptautiskajai sabiedrībai ir jāturpina sniegt palīdzība reģiona stabilizācijai un sabiedrības reintegrācijai, tādējādi stiprinot starptautisko drošību un panākto rezultātu ilgtspēju. Finansiāla atbalsta sniegšana Sīrijai 50 000 *euro* apmērā Starptautiskās koalīcijas pretterorisma centienu īstenošanai un situācijas stabilizēšanai būs praktisks apliecinājums Latvijas starptautiskajām saistībām un paustajai nostājai par atbalstu cīņai pret terorismu. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 50 000 |  0 | 0 |  0 |  0 |  0 |
| 2.1. valsts pamatbudžets |  0 | 50 000 |  0 | 0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 | 0  |  0 |  0 |
| 3. Finansiālā ietekme |  0 | -50 000 |  0 |  0 |  0 |  0 |  0 |
| 3.1. valsts pamatbudžets |  0 | -50 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 | 0  |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  - |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +50 000 | X | 0 | X |  0 |  0 |
| 5. Precizēta finansiālā ietekme | X | 0 | X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansiāla atbalsta sniegšana Sīrijai 50 000 *euro* apmērā, lai turpinātu Starptautiskās koalīcijas ISIL sakāvei centienus cīņā ar terorismu un atbalstītu reģiona stabilizāciju, kas tieši ietekmē starptautisko, tajā skaitā Eiropas un Latvijas nacionālo drošību. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumus 50 000 *euro* apmērā sedz no valsts budžeta programmas 02.00.00 “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts neskar saistības, ko Latvija uzņēmusies kā ES dalībvalsts. |
| 2. | Citas starptautiskās saistības | Projekts atbilst saistībām, ko Latvija ir uzņēmusies kā ANO dalībvalsts, ieviešot pasākumus, ko ANO Drošības padome ir noteikusi par nepieciešamiem, pieņemot rezolūciju Nr. 2249 (2015), kurā ANO dalībvalstis tiek aicinātas spert visus nepieciešamos soļus, lai pastiprinātu un koordinētu centienus ISIL kontrolētajās teritorijās Sīrijā un Irākā, lai novērstu un apturētu ISIL teroristiskos aktus. |
| 3. | Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| 1. | Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2015. gada 20. novembrī pieņemtā ANO Drošības padomes rezolūcija Nr. 2249 (2015) par draudiem starptautiskajam mieram un drošībai, ko rada terorakti.  |
| 2. | Cita informācija | Nav. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo institūciju likvidēšanu vai reorganizāciju. |
| 3. | Cita informācija | Nav. |

Ārlietu ministrs E. Rinkēvičs

Skrastiņa 67016324

iveta.skrastina@mfa.gov.lv